П Р О Т О К О Л   № 7
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 27.02.2018 г.

Днес, 27.02.2018 г. /вторник/ от 13.00 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова

         ЧЛЕНОВЕ:  Калина Чапкънова 
   Евгени Диков - отсъства
						   
На заседанието присъства експертният сътрудник на комисията: Светла Кирилова – старши експерт в отдел „Съдебни кадри” и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Становище от Иван Маринов – главен секретар на ПРБ по предложението на окръжния прокурор на Окръжна прокуратура – Пловдив за увеличаване щатната численост с 4 /четири/ щ.бр. за съдебни служители: 2 /две/ щ.бр. за длъжност „съдебен секретар“; 1 /една/ щ.бр. за длъжност „съдебен деловодител“ и 1 /една/ щ.бр. за длъжност „съдебен архивар“. /вх. № ВСС-2330/23.02.2018 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1.	Предложението на окръжния прокурор на Окръжна прокуратура – Пловдив за увеличаване щатната численост с 4 /четири/ щ.бр. за съдебни служители е основателно.
1.2.	С оглед преоценка на щатната численост и натовареността на съдебните служители, както и предстоящата реорганизация в Прокуратурата на Република България, изисква становища от районните прокурори на Районна прокуратура – Панагюрище, Районна прокуратура – Първомай, Районна прокуратура – Пещера и Районна прокуратура – Асеновград, на основание чл. 30, ал. 5, т. 8 от ЗСВ, за броя на съдебните служители, които следва да продължат да работят при тях, съобразно степента на натовареност.

2. ОТНОСНО: Становище от Иван Маринов – главен секретар на ПРБ във връзка с решение на КСА-ПК по протокол № 5/13.02.2018 г., т. 1, за увеличаване щатната численост на Районна прокуратура – Бургас с 1 /една/ щ.бр. за длъжност „съдебен деловодител“. /вх. № ВСС-2311/23.02.2018 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. С оглед преоценка на щатната численост и натовареността на съдебните служители, както и предстоящата реорганизация в Прокуратурата на Република България, изисква становище от районния прокурор на Районна прокуратура – Айтос, на основание чл. 30, ал. 5, т. 8 от ЗСВ, за броя на съдебните служители, които следва да продължат да работят в РП-Айтос, съобразно степента на натовареност.

3. ОТНОСНО:  Становище от Иван Маринов – главен секретар на ПРБ по предложението на окръжния прокурор на Окръжна прокуратура – Бургас за увеличаване щатната численост с 3 /три/ щ.бр. за съдебни служители: 1 /една/ щ.бр. за длъжност „съдебен деловодител“; 1 /една/ щ.бр. за длъжност „съдебен статистик“ и 1 /една/ щ.бр. за длъжност „прокурорски помощник“. /вх. № ВСС-2254/22.02.2018 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. На основание чл. 30, ал. 5, т. 8 от ЗСВ, СЪКРАЩАВА 2 /две/ щатни бройки  за  длъжност „съдебен деловодител“ по щата на Военно-окръжна прокуратура - Сливен. 
3.2. На основание чл. 30, ал. 5, т. 8 от ЗСВ, РАЗКРИВА 2 /две/ щатни бройки по щата на Окръжна прокуратура – Бургас, както следва:
- 1 /една/ щ.бр. за длъжност „съдебен деловодител“;
- 1 /една/ щ.бр. за длъжност „съдебен статистик“.
		МОТИВИ: С оглед данните за високата натовареност на магистратите в ОП-Бургас и ниското съотношение между броя на магистратите спрямо броя на съдебните служители е необходимо увеличаване на щата на ОП-Бургас с 1 /една/ щ.бр. за длъжност „съдебен деловодител“ и 1 /една/ щ.бр. за длъжност „съдебен статистик“. Има  положително становище от военно–окръжния прокурор на ВОП-Сливен за съкращаване на 2 /две/ щ. бр. за съдебни служители, и становище от главния секретар на ПРБ. Налице е финансова обезпеченост за сметка на утвърдения бюджет на ПРБ за 2018 г.
3.3. ДАВА 7-дневен срок на административните ръководители на ВОП-Сливен и Окръжна прокуратура – Бургас, от получаване на настоящото решението, при възможност да приложат процедурата по чл. 343, ал. 2 от ЗСВ за съдебните служители, чиито бройки са съкратени и разкрити нови в Окръжна прокуратура – Бургас.
		3.4. УКАЗВА на административния ръководител на ВОП-Сливен при липса на възможност за приложението на чл. 343, ал. 2 от ЗСВ да предприеме действия по прекратяване на трудовите правоотношения със съдебните служители, на основание чл. 328, ал. 1, т. 2, предл. 2-ро от КТ, поради съкращаване на щата, при стриктно спазване на разпоредбите на чл. 329 от КТ и закрила при уволнение по чл. 333 от КТ.
	
ВНАСЯ предложението в заседание на Прокурорската колегия към Висшия съдебен съвет, насрочено за 07.03.2018 г., за разглеждане и произнасяне. 

3.5. ОТЛАГА произнасянето по предложението за увеличаване щатната численост на Окръжна прокуратура - Бургас с 1 /една/ щ.бр. за длъжност „прокурорски помощник“ до приемане на общо решение за промяна броя на съдебните служители в Съдебната карта на Прокуратурата на Република България.

4. ОТНОСНО:  Становище от Иван Маринов – главен секретар на ПРБ във връзка с решение на КСА-ПК по протокол № 5/13.02.2018 г., т. 3 по предложението на и.ф. районен прокурор на Районна прокуратура – Ивайловград за увеличаване щатната численост с 1 /една/ щ.бр. за длъжност „чистач“. /вх. № ВСС-2253/22.02.2018 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ОТЛАГА разглеждането на т. 4 до произнасянето на Комисия „Съдебна администрация“ към Съдийската колегия на ВСС.

Т. Р А З Н И:

5. ОТНОСНО: Писмо от районния прокурор на Районна прокуратура – Никопол във връзка с установени неточности при изчисляване на средно-дневната натовареност с прокурорска дейност на прокурорите в РП-Никопол. /вх. № ВСС-2372/26.02.2018 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. Приема за сведение писмото от районния прокурор на Районна прокуратура – Никопол. 

ПРЕДСЕДАТЕЛ 
НА КОМИСИЯТА:      /п/
					   ГЕРГАНА МУТАФОВА